J E G Y Z Ő K Ö N Y

Zenta község Képviselő-testülete Városrendezési, lakásügyi-kommunális és ökológiai bizottságának 8. rendes üléséről, amelyet 2025.09.26-án 7,30 órai kezdettel tartanak a városháza Andruskó-termében.

Az ülésen részt vesznek: a bizottság elnöke Borosgyevi Zoltán, a bizottság tagjai Valkai Zoltán, Kovács Halmai Zsuzsanna és Belec István, a községi Közigazgatás vezetője Sarnyai Rózsa Edit, a községi Közigazgatás vezetőjének helyettese Đurović Jovanka, a Vagyonjogi alosztály vezetője Simonyi Zoltán, Marčeta Zoran az Elgas Zenta Közvállalat képviselője, valamint Slavnić Ákos, a zentai Községi Kommunális-lakásgazdálkodási Közvállalat képviselője és a jegyzőkönyvvezető Gácser Anikó.

A bizottság távol lévő tagjai: Gombos Dániel

Az elnök üdvözli a tagokat, megállapítja, hogy megvan az érvényes döntéshozatalhoz szükséges határozatképesség és javasolja az alábbi

N A P I R E N D E T:

1. A bizottság 7. rendes ülésén felvett jegyzőkönyv szövegének elfogadása
2. Zenta település általános rendezési tervének módosításáról és kiegészítéséről szóló határozat módosítására és kiegészítésére irányuló határozati javaslat megvitatása
3. Zenta község köztulajdonában lévő építési telek közvetlen megállapodással történő elidegenítéséről szóló rendeletjavaslat megvitatása
4. A zentai Kommunális-lakásgazdálkodási Közvállalat javára történő dologi szolgalmi jog létesítéséről szóló rendeletjavaslat megvitatása
5. A hőenergia-termelés, -forgalmazás és -ellátás feltételeiről és módjáról szóló rendelet módosítására és kiegészítésére irányuló javaslat megvitatása
6. A leszállított hőenergia végső felhasználóinak költségei elosztásáról és elszámolásának módjáról szóló szabályzat módosítására és kiegészítésére vonatkozó javaslat megvitatása
7. Az Elgas Zenta Közvállalat 2024-es évről szóló független könyvvizsgálói és pénzügyi jelentésének az elfogadásáról szóló végzésjavaslat megvitatása;
8. Az Elgas Zenta Közvállalat 2025. évi üzletviteli programjának II. módosítása jóváhagyásáról szóló záradékjavaslat megvitatása
9. Az Elgas Zenta Közvállalat Felügyelőbizottságának a hőenergia árának megállapításáról szóló 2025.09.22-én meghozott 1-2-13/2025 számú határozata elfogadására vonatkozó végzésjavaslat megvitatása
10. A zentai Kommunális-lakásgazdálkodási Közvállalat 2025. évi üzletviteli programjának II. költségvetési kiigazítása jóváhagyásáról szóló végzésjavaslat megvitatása

A elnök javasolta a napirendi pontok tárgyalási sorrendjének módosítását oly módon, hogy a 10. pontot a 6. pontként tárgyalják, míg a többi pontot a meghatározott sorrendben vitatják meg.

Az elnök javaslatát egyhangúlag elfogadták.

A napirendet egyhangúlag elfogadták.

1.pont

A bizottság 7. rendes ülésén felvett jegyzőkönyv szövegének elfogadása;

A jegyzőkönyvet egyhangúlag, észrevételek nélkül elfogadták.

2.pont

Zenta település általános rendezési tervének módosításáról és kiegészítéséről szóló határozat módosítására és kiegészítésére irányuló határozati javaslat megvitatása

A bevezető beszédet Gajin Milivoj tartotta.

Az elnök megnyitotta a vitát.

Mivel a jelenlévők közül senki nem kért szót, az elnök berekesztette a vitát, és a javaslatot szavazásra bocsátotta.

A szavazást követően szavazattöbbséggel (3 mellette, és 1 tartozkodó) meghozták az alábbi:

H a t á r o z a t o t

Elfogadják a Zenta település általános rendezési tervének módosításáról és kiegészítéséről szóló határozat módosítására és kiegészítésére irányuló határozati javaslatot, és a község Képviselő-testülete elé terjesztik megvitatásra és elfogadásra.

3.pont

Zenta község köztulajdonában lévő építési telek közvetlen megállapodással történő elidegenítéséről szóló rendeletjavaslat megvitatása

A bevezető beszédet Simonyi Zoltán tartotta.

Az elnök megnyitotta a vitát.

Mivel a jelenlévők közül senki nem kért szót, az elnök berekesztette a vitát, és a javaslatot szavazásra bocsátotta.

A szavazást követően egyhangúlag (4 mellette) meghozták az alábbi:

H a t á r o z a t o t

Elfogadják a Zenta község köztulajdonába történő ingatlan megszerzéséről szóló rendeletjavaslatot közvetlen megállapodás útján, térítés fizetése nélkül, és a község Képviselő-testülete elé terjesztik megvitatásra és elfogadásra.

4.pont

A zentai Kommunális-lakásgazdálkodási Közvállalat javára történő dologi szolgalmi jog létesítéséről szóló rendeletjavaslat megvitatása

A bevezető beszédet Simonyi Zoltán tartotta.

Az elnök megnyitotta a vitát.

Mivel a jelenlévők közül senki nem kért szót, az elnök berekesztette a vitát, és a javaslatot szavazásra bocsátotta.

A szavazást követően szavazattöbbséggel (3 mellette, 1 tartózkodott) meghozták az alábbi:

H a t á r o z a t o t

Elfogadják a zentai Kommunális-lakásgazdálkodási Közvállalat javára történő dologi szolgalmi jog létesítéséről szóló rendeletjavaslatot, és a község Képviselő-testülete elé terjesztik megvitatásra és elfogadásra.

5.pont

A zentai Kommunális-lakásgazdálkodási Közvállalat 2025. évi üzletviteli programjának II. költségvetési kiigazítása jóváhagyásáról szóló végzésjavaslat megvitatása

A bevezető beszédet Slavnić Ákos tartotta.

Az elnök megnyitotta a vitát.

Mivel a jelenlévők közül senki nem kért szót, az elnök berekesztette a vitát, és a javaslatot szavazásra bocsátotta.

A szavazást követően szavazattöbbséggel (3 mellette 1 ellene) meghozták az alábbi:

H a t á r o z a t o t

Elfogadják a zentai Kommunális-lakásgazdálkodási Közvállalat 2025. évi üzletviteli programjának II. költségvetési kiigazítása jóváhagyásáról szóló végzésjavaslatot és a község Képviselő-testülete elé terjesztik megvitatásra és elfogadásra.

6.pont

A hőenergia-termelés, -forgalmazás és -ellátás feltételeiről és módjáról szóló rendelet módosítására és kiegészítésére irányuló javaslat megvitatása

A bevezető beszédet Simonyi Zoltán tartotta.

Az elnök megnyitotta a vitát.

A vitában részt vettek Borosgyevi Zoltán, Belec István, Marčeta Zoran, Simonyi Zoltán és Sarnyai Rózsa Edit.

Mivel a jelenlévők közül senki más nem kért szót, az elnök berekesztette a vitát, és a javaslatot szavazásra bocsátotta.

A szavazás lefolytatása után az elnök megállapította, hogy a bizottság tagjai tartózkodtak a hőenergia-termelés, -forgalmazás és -ellátás feltételeiről és módjáról szóló rendelet módosítására és kiegészítésére irányuló javaslat kapcsán (4 tartózkodás), mivel véleményük szerint az anyag nem volt megfelelően előkészítve.

.

7.pont

A leszállított hőenergia végső felhasználóinak költségei elosztásáról és elszámolásának módjáról szóló szabályzat módosítására és kiegészítésére vonatkozó javaslat megvitatása

Ennél a napirendi pontnál azonnal rátértek a szavazásra.

A szavazás lezárását követően az elnök megállapította, hogy a bizottság tagjai a leszállított hőenergia végső felhasználóinak költségei elosztásáról és elszámolásának módjáról szóló szabályzat módosítására és kiegészítésére vonatkozó javaslat esetében **2 igen szavazattal és 2 tartózkodással** döntöttek.

8.pont

Az Elgas Zenta Közvállalat 2024-es évről szóló független könyvvizsgálói és pénzügyi jelentésének az elfogadásáról szóló végzésjavaslat megvitatása;

A bevezető beszédet Marčeta Zoran tartotta.

Az elnök megnyitotta a vitát.

Mivel a jelenlévők közül senki nem kért szót, az elnök berekesztette a vitát, és a javaslatot szavazásra bocsátotta.

A szavazást követően szavazattöbbséggel (3 mellette, 1 tartózkodott) meghozták az alábbi:

H a t á r o z a t o t

Elfogadják az Elgas Zenta Közvállalat 2024-es évről szóló független könyvvizsgálói és pénzügyi jelentésének az elfogadásáról szóló végzésjavaslatot, és a község Képviselő-testülete elé terjesztik megvitatásra és elfogadásra.

9.pont

Az Elgas Zenta Közvállalat 2025. évi üzletviteli programjának II. módosítása jóváhagyásáról szóló záradékjavaslat megvitatása

A bevezető beszédet Marčeta Zoran tartotta.

Az elnök megnyitotta a vitát.

A vitában részt vettek Borošgyevi Zoltán, Belec István és Marčeta Zoran.

Mivel a jelenlévők közül több hozzászólásra nem került sor, az elnök lezárta a vitát, és a javaslatot szavazásra bocsátotta.

A szavazás lefolytatását követően az elnök megállapította, hogy a bizottság tagjai tartózkodtak az Elgas Zenta Közvállalat 2025. évi üzleti programjának II. módosításáról szóló záradékjavaslata kapcsán (**4 tartózkodás**).

10.pont

Az Elgas Zenta Közvállalat Felügyelőbizottságának a hőenergia árának megállapításáról szóló 2025.09.22-én meghozott 1-2-13/2025 számú határozata elfogadására vonatkozó végzésjavaslat megvitatása

A bevezető beszédet Marčeta Zoran tartotta.

Az elnök megnyitotta a vitát.

A vitában részt vettek Borosgyevi Zoltán, Belec István és Marčeta Zoran.

Mivel a jelenlévők közül több hozzászólásra nem került sor, az elnök lezárta a vitát, és a javaslatot szavazásra bocsátotta.

A szavazás lefolytatását követően az elnök megállapította, hogy a bizottság tagjai tartózkodtak az Elgas Zenta Közvállalat Felügyelőbizottságának a hőenergia árának megállapításáról szóló 2025.09.22-én meghozott 1-2-13/2025 számú határozata elfogadására vonatkozó végzésjavaslat kapcsán (**4 tartózkodás**).

Mivel a napirendi pontokat kimerítették, az ülést 8,40 órakor berekesztették.

A jegyzőkönyvet vezette A bizottság elnöke

Gácser Anikó Borosgyevi Zoltán